**Output fra Klima og Miljø gruppen på Alternativets workshop mandag d. 18 november 2016**

**Klimaforandring** (både at stoppe og tilpasse)

- Gøre mere for at håndtere vandet, fx ved at bevare og udbygge træmassen og med byhaver

- Frilæg Ladegårdsåen

- Hæv CO2 målsætning til at være samme som København (CO2-neutral i 2025) – se nedenfor.

**Flere ved mere** (bring viden fra borgere, uddannelsesinstitutioner, virksomheder, ... i spil):

- Frederiksberg var første til at lave fjernvarme (med brancheorg her i kommunen, selvom de ikke har vist så stor interesse, ifølge Carl) - lad os bringe det ud i verden med et ’Grønt Innovations- og Kompetencecenter Frederiksberg’ (se nederst)

- Bringe information til unge om energibesparelser (a la Ung Energi)

- Frederiksberg med i EU-projekter som fx Climate KIC

- Etabler grønne uddannelseslinier på fx STX eller HF eller egentlige institutioner

**Tal Op** (fremhæv det positive)

- Fremhæv de gode eksempler (på fx energibesparelser) fra virksomheder

- Fortæl borgerne om de grønne muligheder og gør det nemt for dem at omstille (fx elbiler)

- Kom ildsjælene i møde (fx med proces for at etablere byhaver og ildsjælevejleder)

- Udvide ordningen med Miljøambassadører (se <http://www.frederiksberg.dk/Om-kommunen/Groen-kommune/Miljoeambassadoer.aspx>) således at den også kommer til at gælde for erhvervslivet på Frederiksberg.

- Øge Puljen til Grøn Omstilling (se <http://www.frederiksberg.dk/Om-kommunen/Groen-kommune/Groen-pulje.aspx>) fra 50.000 til 250.000 eller mere

**Prioriter byens rum**

- Gør det konkret at mobilitets-strategien er at prioritere gang og cykel

- Lad parkering koste hvad det reelt koster og lav en plan for at reducere antal parkeringspladser

- Lav flere byhaver (a la ØsterGro og TagTomat - evt via/på KVL?)

- Elbusser og/eller gratis servicebusser

**Vis en alternativ (!) fremtid**

- Forsøg med ladning af elbil fra lysmaster

- Bilfrie søndag(e)

- Forsøg med en gade hvor de typiske to rækker parkerede biler erstattes af noget andet (så man også kunne komme hinanden mere ved, jf. empatikrisen)

- 100% økologi - ikke bare 'hvis muligt' (for mange kompromiser i dag)

- Butikker med slukket/dæmpet lys om natten

- Dæmme op for den tiltagende indhegning (plankeværker, aflåste porte, gitterværker mm) som opsættes rundt omkring i kommunen, private såvel som offentlige. Et symbol på inde- udelukkethed både fysisk og psykisk

**Frederiksberg kunne matche det CO2-mål som København har**

I forhold til klimaet har Frederiksberg Kommune i 2015 faktisk vedtaget nogle rimeligt ambitiøse mål for reduktion af CO2 emissioner (se <http://www.frederiksberg.dk/da/Politik-og-demokrati/DagsordnerOgReferater/By-og-miljoeudvalget/02-03-2015/ae794d68-a664-43f6-ac48-60cbe9cd234e/3a292bb1-7b21-4650-ab81-1a54d9294a24.aspx>)

2020: 50% reduktion sammenlignet med 2005

2030: 85% reduktion sammenlignet med 2005

2035: 100% reduktion sammenlignet med 2005 (CO2 neutral)

2050: 100% fossilfri energi

Socialdemokraterne, SF og Enhedslisten har i forbindelse med udarbejdelsen af udkastet til Frederiksbergstrategien 2015) imidlertid tilkendegivet at de ønsker CO2 neutralitet allerede i 2030 (se <http://www.frederiksberg.dk/Politik-og-demokrati/Politikker-og-planer/Frederiksbergstrategien.aspx>)

Til sammenligning har Københavns Kommune en målsætning om at være CO2 neutral allerede i 2025, og eftersom der ikke er nogen væsentlig grund til at Frederiksberg skulle stå tilbage for København på dette punkt (el-forsyningen er således (på vej til at være?) baseret 100% på vedvarende energi: <http://www.frb-forsyning.dk/Default.aspx?ID=324&m=News&PID=831&NewsID=469>) kunne Alternativet måske forslå at målsætningen om CO2 neutralitet fremskyndes til 2025?

**Grønt Innovations- og Kompetencecenter på Frederiksberg – noter:**

* Deltagelse af: Frederiksberg Kommune, lokale miljøvirksomheder, KU Frederiksberg Campus, Climate KIC, TEC og CBS samt interesserede borgere, gymnasier, HF og folkeskoler på Frederiksberg. Den ildsjælsvejleder som vi drøftede kunne være tilknyttet centeret.
* Emner for centrer: Kraftvarme, andre, alternative, energiformer og miljøteknologi der kan rette sig både mod initiativer i kommunen selv, mod erhvervsliv (videnscenter og kompetenceeksport) og mod lokale borgere, og ikke mindst møntet på realisering af konkrete projekter i kommunen. Et sådant center kunne måske også med fordel huse de spændende initiativer og projekter som andre nævnte, "ildsjælevejledere, Ung Energi, Climate KIC, den første taghave osv. Med andre ord, Frederiksberg Kommune burde genopfinde sig selv som foregangskommune på energi og miljøområdet, med tanke på den fine fortid. [Carl]
* Centeret kunne bidrage med at skabe kontakt mellem virksomheder/organisationer der vil styrke deres miljøindsats/reducere CO2 emissioner og eksempelvis EUX studerende der ønsker en praktikplads indenfor bæredygtig teknologi. På tilsvarende vis har vi kurset Climate Solutions på KU ([www.climate-solutions.dk](http://www.climate-solutions.dk/)) hvor de studerende arbejder som konsulenter for virksomheder der ønsker at reducere deres drivhusgasemissioner og i den forbindelse udarbejder et drivhusgasregnskab for virksomheden, identificerer emission hotspots, og kommer med forslag til hvordan virksomheden reducerer drivhusgasemissioner. Her kunne man forestille sig at Centeret kunne sætte virksomhederne i forbindelse med disse konsulentteams. KU samarbejder med Climate KIC, hvor både KU, Københavns Kommune og Malmø Kommune allerede er affiliate partners (se <http://www.climate-kic.org/national-centres/nordic/partners/>), så det er oplagt at Frederiksberg også skal være det. Som en af KUs repræsentanter i Climate KIC var Christian til workshop hos dem 22 jan 2016 og ser mange muligheder for et frugtbart samarbejde med Frederiksberg Kommune. [Christian]